შტაინჰარდტის ბუნების ისტორიის მუზეუმი

შტაინჰარდტის ბუნების ისტორიის მუზეუმი — ისრაელის ბიომრავალფეროვნების კვლევის ეროვნული ცენტრი თელ-ავივის უნივერსიტეტში. ის არის ბუნების ისტორიის მუზეუმი თელ-ავივში, ისრაელი, რომელიც მოიცავს როგორც საგანმანათლებლო, ასევე კვლევით ცენტრს. ეს არის ისრაელში დოკუმენტაციისა და მეცნიერების უდიდესი და ყველაზე აქტიური ცენტრი, რომელიც ფოკუსირებულია ბიომრავალფეროვნების კვლევასა და სხვადასხვა სახის პროგრამებზე; მათ შორის: გარემოს დაცვასა და სოფლის მეურნეობაზე.
მუზეუმი შექმნილია მილიონობით ნიმუშის აღმოჩენის, კოლექციების შექმნისა და მოვლისათვის, ასევე ათასობით წლის განმავლობაში ისრაელში და ახლო აღმოსავლეთში ფლორისა და ფაუნის დოკუმენტირებისათვის, კაცობრიობის გარემოზე ურთიერთქმედების შესასწავლად. მუზეუმი ასევე აკავშირებს საზოგადოებასა და მეცნიერებას.
მუზეუმის მთლიანი კოლექცი მოიცავს 5.5 მილიონ ნივთს, რომლებიც თელ-ავივის უნივერსიტეტისა და სხვა სამეცნიერო დაწესებულებების მიერაა შეგროვებული.დაწესებულება საზოგადოებისათვის 2018 წლის ივლისში გაიხსნა.
არქიტექტურა
მუზეუმის დიზაინი ეკუთვნის კიმელ ეშკოლოტის არქიტექტურულ კომპანიას. დაწესებულების საერთო ფართობია 9 620 კვადრატული მეტრი და ხუთ სართულზეა გადანაწილებული. შენობას ხშირდ მოიხსენიება, როგორც „საგანძურის ყუთი“ და „ნოეს კიდობანი“.
კოლექციიდან ათასობით ელემენტი, რომელიც ძირითადად კვლევებისათვის გამოიყენება, მუზეუმშია გამოფენილი. საგამოფენო სივრცე მოიცავს 1700 კვადრატულ მეტრს, სადაც მოწყობილია ცხრა თემატური გამოფენა: ფრინველთა მიმოფრენა, ისრაელის ეკოსისტემების მრავალფეროვნება, ფეხსახსრიანები, სიცოცხლე სიბნელეში, ადამიანის გავლენა გარემოზე, (ცხოველების) ფორმა, სტრუქტურ და ფუნქციები, ცხოველების ურთიერთქმედება ერთმანეთზე, კოლექციების საგანძური.
მუდმივი გამოფენები
მუდმივ გამოფენებს შორისაა:
ფრინველთა მიმოფრენა — მუზეუმის შესასვლელის ჭერზე განთავსებული კოლექცია, რომელიც იმ ფრინველების ნიმუშებს წარმოადგენს, რომლებიც ისრაელის თავზე ფრინდებიან ფრინველთა მიმოფრენის პერიოდში. კოლექციაში წარმოდგენილია: წყლის ფრინველების, წეროსებრი ფრინველების, ვარხვებისა და ჩვეულებრივი ყაპყაპის ნიმუშები.
ისრაელის ლანდშაფტი — ისრაელში არსებული ბუნებრივი ბუნებრივი ჰაბიტატების ანდა აქ გავრცელებული ფაუნის დიორამები, რომელთა შორისაა: უდაბნოები, ქვიშა და დიუნები, ტყეები, მტკნარი წყლები და მთა ჰერმონის ალპური კლიმატი, ასევე მთის ცხოველები.
ფეხსახსრიანები — ეს განყოფილება მუზეუმის შესასვლელში მდებარეობს, სადაც დამატებით მოწყობილია ცოცხალი ფეხსახსრიანების ტერარიუმები, ასევე ამ არსებების ფიტულები.
სიცოცხლე სიბნელეში — წარმოდგენილია ისეტი არსებები, რომლებიც მზის სინათლის გარეშე არსებობენ.
ურბანული ბუნება — ის გარეული ცხოველები, რომლებიც ქალაქებში ცხოვრობენ.
ადამიანის გავლენა გარემოზე —ინტერაქციული გამოფენა, სადაც ძირითადად გამოფენილია გარემოზე ადამიანის ნეგატიური გავლენის ნიმუშები (გარემოს დაბინძურება, ჰაბიტატების განადგურება, ინვაზიური სახეობები, თევზაობა და ა.შ.).
სიცოცხლის ქსელი — ურთიერთქმედება ცხოველებსა და ეკოსისტემებს შორის — გამფენა, რომელიც მოიცავს აკაციის ხეების ეკოსისტემის დიორამას, ასევე სხვადასხვა ცხოველებისა და მცენარეების ეკოსისტემებს შორის არსებულ კავშირებს.
ფორმა და ფუქცია — გამოფენა, რომელიც გვიჩვენებს, თუ როგორ არის ცხოველის სხეული მათ ფუნქციებთან ადაპტირებული. ამ განყოფილებაში მოცემულია ცხოველების ჩონჩხები და ფიტულები. მათ შორისაა: ველოცირაპტორი (რეპლიკა), ალდაბრას გიგანტური კუ, ნეგევის გაზელი, მაჩვზღარბა, სპილოს თავის ქალა, გარეული იხვი, მფრინავი მელა და სხვანი.
ვეშაპი — ჩვეულებრივი მცირე ზოლიანი ვეშაპის მთლიანი ჩონჩხი.
კვლევები და განათლება
მუზეუმის იკვლევს რეგიონის ფაუნასა და ფლორას გასული საუკუნის განმავლობაში, ასევე კაცობრიობის განვითარებასა და ისტორიას. მუზეუმის კოლექცია ეროვნულ კვლევით ინფრასტრუქტურას წარმოადგენს, რომელსაც ყოველწლიურად 500 -ზე მეტი მეცნიერი, კურსდამთავრებული და პროფესიონალი იყენებს არა მხოლოდ ისრაელიდან, არამედ სხვადასხვა ქვეყნებიდან.
მუზეუმი ასევე აწყობს საგანმანათლებლო ღონისძიებებს. მათ შორისაა კამპუს-თევა (Campus-Teva), რომელიც თელ-ავივის უნივერსიტეტში ჩატარდა.
ისრაელის ტაქსონომიის ინიციატივა
ისრაელის ტაქსონომიის ინიციატივა (ITI) არის პროექტი, რომელიც მხარდაჭერილია: ისრაელის უმაღლესი სასწავლებლების პროექტის, სამთავრობო სამინისტროებისა და უწყებების, ასევე სხვადასხვა კვლევითი ინსტიტუტების მიერ. ამ პროექტის ძირითადი საქმიანობა მიზნად ისახავს ტაქსონომიის სფეროს გამოცოცხლებასა და ისრაელის ბიომრავალფეროვნების შესახებ ცოდნის გაღრმავებას. ინიციატივის საბოლოო მიზანია ხელი შეუწყოს ისრაელში ეკოსისტემების შესწავლას, კონსერვაციასა და მდგრად გამოყენებას.
მდებარეობა
მუზეუმის შენობა მდებარეობს თელ -ავივის უნივერსიტეტის კამპუსის აღმოსავლეთით, ებრაული დიასპორის მუზეუმის შესასვლელის გასწვრივ, ბოტანიკური ბაღის მიმდებარედ.
წვლილი
მუზეუმის დაარსებაში წვლილი შეიტანეს ისეთმა დაწესებულებებმა, როგორებიცაა: ზოოლოგიური მუზეუმი (ზოოლოგიის განყოფილება, სიცოცხლის მეცნიერებათა ფაკულტეტი), წყალმცენარეების, სოკოების და ლიქენების ეროვნული ჰერბარიუმი (მცენარეთა მოლეკულური ბიოლოგიისა და ეკოლოგიის დეპარტამენტი, სიცოცხლის მეცნიერებების ფაკულტეტი), ეროვნული ანთროპოლოგიური კოლექციები (ანატომიის დეპარტამენტი, მედიცინის ფაკულტეტი), ასევე ბიოლოგიური არქეოლოგიის კოლექციები და ლაბორატორიები (არქეოლოგიის ინსტიტუტი, ჰუმანიტარულ მეცნიერებათა ფაკულტეტი).
ისრაელის მეცნიერებების აკადემია შტაინჰარდტის ბუნების ისტორიის მუზეუმის კოლექციებს ეროვნულ კოლექციებს, კვლევებისა და განვითარების ეროვნული საბჭო — ეროვნულ კვლევით ინფრასტრუქტურას, ხოლო მეცნიერებისა და ტექნოლოგიების სამინისტრო მუზეუმის სოფლის მეურნეობისა და გარემოს დაცვის სფეროში ცოდნის ცენტრს უწოდებს.
რესურსები ინტერნეტში
მუზეუმის ოფიციალური ვებ-გვერდი
სქოლიო
ისრაელის მუზეუმები
თელ-ავივის ღირსშესანიშნაობები
2018 წელს დაარსებული მუზეუმები
ბუნების ისტორიის მუზეუმები